
REFERAT
privind aprobarea finanţării din bugetul local pentru manifestările sportive 
cu ocazia’’Zilei Timişoarei’’, ediţia 2014

În perioada 01-4 august 2014 în municipiul Timişoara se vor organiza manifestări  sportive, cu ocazia sărbătoririi Zilei Timişoarei.
Aceste manifestări, în anii precedenţi, au atras un număr mare de participanţi din Timişoara şi străinatate, pe diferite categorii de vârstă a populaţiei, persoane tineri şi adulţi într-un spirit  competitiv şi un ambient plăcut,  pentru practicarea sportului recreativ. S-a reusit astfel să fie atins scopul şi obiectivele principale care au stat la baza promovării acestor acţiuni sportive: deschiderea către populaţie prin  atragerea unui număr cât mai mare de participanţi de diferite vârste în practicarea exerciţiului fizic şi sportului de timp liber; atingerea unui grad ridicat de socializare a categoriilor de populaţie implicate în competiţii, atât cele din municipiu cât şi cu participanţii din străinătate; dezvoltarea turismului sportiv, promovarea valorilor culturale ale oraşului şi zonei, inclusiv a imaginii municipiului Timişoara în ţările europene.
În acest an ne-am propus să organizăm în plan sportiv, în cadrul programului ’’Ziua Timişoarei’’ două acţiuni sportive:  un turneu de fotbal în cadrul competiţiei „ Cupa Oraşelor Înfrăţite” şi Crosul Nocturn – ediţia 2014, în parteneriat cu Asociaţia Atletic Club Maraton .

Aceste acţiuni sportive se includ în programul sportiv de utilitate publică ,,Sportul pentru Toţi”

Turneul de fotbal este o nouă ediţie a tradiţionalei compeţii ’’Cupa Oraşelor Înfrăţite’’, la care au fost invitate alături de două echipe care reprezintă Municipiul Timişoara şi echipe din străinătate,  reprezentând oraşele înfrăţite şi partenere cu Municipiul Timişoara: Graz (Austria), Mulhouse si Rueil-Malmaison(Franta), Faenza, Treviso, si Palermo (Italia), Karlsruhe si Gera (Germania), Szeged (Ungaria), Novi-Sad (Serbia), Nottingham (Marea Britanie), Cernauti (Ucraina), Lublin (Polonia), Da Nang (Vietnam). Pe lângă membrii echipelor reprezentative ale acestor oraşe, în delegaţiile oficiale vor participa şi oficiali ai municipalităţilor, pentru a participa la toate manifestările cuprinse în programul ’’Ziua Timişoarei’’-ediţia 2014. Turneul se desfăşoară între 01-04.08.2014. Scopul acestor acţiuni sportive este promovarea valorilor culturale ale oraşului şi zonei, inclusiv a imaginii municipiului Timişoara în ţările europene.


Crosul Nocturn – din anul 2014, a ajuns la a 3-a ediţie şi se va organiza în data de 2 august în parteneriat cu Asociaţia Atletic Club Maraton. Se estimează o participare de peste 500 de concurenţi. Este organizat în sistem de participare open, înscrieri în regim de gratuitate, având limita de vârstă a concurenţilor de 18 ani. Traseul Crosului Nocturn măsoară cca 3,5 km şi are startul începând cu orele 22.00, din faţa Primăriei, unde va avea loc şi sosirea.



Acest program sportiv dedicat Zilei Timişoarei a fost aprobat în lista de proiecte pentru sport în cadrul programului ,,Sportul pentru Toţi”, aprobat prin H.C.L.M.T. nr. 232/20.05.2014.

            Având în vedere cele menţionate mai sus şi ţinând seamă de prevederile Legii nr.215/2001, a administraţiei publice locale, din art.36 referitor la atribuţiile consiliului local, alin. (2) lit.b,e, alin (4)lit a, alin(6)lit. a-pct.3,4,5,6 si de art. 3 alin (1) din Legea 69 din 2000 a educaţiei fizice şi sportului, actualizată: „autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale”, propunem alocarea sumei de 80.000 lei de la bugetul local capitolul 67.02. "Cultură, recreere şi religie", subcap.67.02.05 "Servicii recreative si sportive".
Suma de 80.000 lei este asigurată din transferarea sumei de 80.000 lei de la cap. 67.02.’’ Cultura, recreere si religie’’, subcap.67.02.50 ,,Alte servicii în domeniile culturii, recreerii si religiei’’ la capitolul 67.02. "Cultură, recreere şi religie", subcap.67.02.05 "Servicii recreative si sportive", propusă pentru rectificarea de buget local din luna iulie 2014. În acest sens Direcţia Instituţii Şcolare, Medicale, Sportive şi Culturale a transmis Direcţiei Economice, referatul cu nr. SC2014-17172/02.07.2014, privind aprobarea redistribuirii sumelor prevăzute în la cap. 67.02.’’ Cultura, recreere si religie’’, subcap.67.02.50 ,,Alte servicii in domeniile culturii, recreerii si religiei’’, urmând ca proiectul de hotărâre privind aprobarea finanţării din bugetul local pentru manifestările sportive cu ocazia’’Zilei Timişoarei’’, ediţia 2014, să fie supus aprobării în şedinţa de plen a CLT, în care se va supune aprobării rectificarea bugetului local. 
             Suma alocată va fi utilizată atât pentru cheltuielile de organizare a acţiunilor  sportive ocazionate de sărbătorirea Zilei Timişoarei cât şi pentru cheltuielile legate de protocolul de primire a delegaţiilor invitate din oraşele înfrăţite cu Municipiul Timişoara.

Justificarea şi decontarea cheltuielilor ocazionate de organizarea acestei manifestări şi de protocol se va realiza pe bază de acte doveditoare.

În Anexa 1 sunt cuprinse acţiunile sportive propuse pentru a fi cuprinse în program şi categorii de cheltuieli care vor fi efectuate pentru organizarea şi desfăşurarea manifestărilor.

